Държавен вестник, бр. 58, 2025 г., стр. 120

СТР.  120	
Д Ъ Р Ж А В Е Н  В Е С Т Н И К 	
БРОЙ  58
(4) Командващият клетвата подава команда 
(например): „Роти, РАВНИС!, МИРНО!, За 
среща отдясно, за по-ЧЕСТ!“. Отдава чест, 
подхожда към приемащия клетвата, среща 
го на 10 м от десния фланг на строя и му 
рапортува (например): „Господин (госпожо) 
полковник, военнослужещите от ............ за 
полагане на военна клетва са построени, ко­
мандващ клетвата майор Иванов (Иванова)“. 
След рапорта прави крачка вдясно, обръща 
се кръгом и съпровожда приемащия клетвата 
от външната страна на строя. Оркестърът 
изпълнява „Срещен марш“, като по време на 
рапорта и поздрава не свири.
(5) Пред бойното (националното) знаме 
приемащият клетвата спира и се покланя, 
поздравява военнослужещите (например): 
„Здравейте, войници (матроси)!“, следва от­
говор: „Здраве желаем, господин (госпожо) 
полковник!“, поздрав: „Поздравявам Ви с 
полагането на военна клетва!“, отговор: вик 
„Ура“ до спирането пред следващия блок или 
заемането от него на определеното място.
(6) Приемащият клетвата приема строя от 
командващия и поздравява военнослужещите.
(7) След словото на приемащия командва­
щият клетвата подава команда: „МИРНО!“, 
„Знаменосец (знаменосци) пред фронта, ходом 
МАРШ!“. При тази команда знаменосците, 
предвождани от водача на знамето, излизат на 
определеното място. Оркестърът свири бара­
банен марш, изнасят се масите с клетвените 
списъци. Командващият клетвата подава ко­
манда: „За полагане на военна клетва повтаряй 
след мен!“, и започва да я чете, а полагащите 
клетва повтарят текста: „Заклевам се в името 
на Република България да служа честно на 
народа си, да спазвам Конституцията, законите 
на страната и уставите на въоръжените сили, 
да изпълнявам безпрекословно заповедите 
на своите командири и началници, храбро 
да защитавам целостта и независимостта на 
моята Родина и ако се наложи, да дам живота 
си за нея, за войнската чест и за славата на 
бойното знаме. Заклех се!“. След завършване 
на текста командващият клетвата подава ко­
мандите: „За преминаване под знамето отдясно 
по един, ходом МАРШ!“. След тези команди 
всеки военнослужещ подхожда самостоятелно 
със строева крачка към националното знаме. 
Целува го, преминава под него, спира на две 
крачки, обръща глава към приемащия клетвата 
и произнася високо: „Заклех се!“. След това се 
отправя към масата, подписва се в клетвения 
списък в присъствието на командира на рота­
та, след което застава на мястото си в строя. 
От подаване на командата „Ходом МАРШ!“ 
оркестърът изпълнява бойни маршове.
(8) След завършване на полагането на 
клетвата масите и знамето се прибират, а 
командирите на роти застават на десния 
фланг на блоковете с клетвените списъци. 
Командващият клетвата подава команда: „За 
предаване на клетвените списъци командирите 
на роти при мен ходом МАРШ!“. Те подхождат 
и застават на една крачка в редица пред него и 
последователно предават клетвените списъци с 
рапорт, например: „Господин (госпожо) майор, 
заповядайте клетвените списъци на ......, ко­
мандир на ротата капитан Петков (Петкова)“. 
По командата „По местата си ходом МАРШ!“ 
те отиват на местата си (при подхождането 
и отхождането оркестърът свири барабанен 
марш). Командващият клетвата представя 
клетвените списъци на приемащия, който 
поздравява военнослужещите с полагането 
на военна клетва.
(9) Командващият клетвата предоставя 
думата на присъстващите официални лица 
да поздравят положилите клетва.
(10) След подаване на командата от ко­
мандващия клетвата „За нашата Родина Ре­
публика България, за по-ЧЕСТ!“ оркестърът 
изпълнява „Химн на Република България“, 
военнослужещите вземат за почест и пеят 
първия куплет и припева на химна.
(11) След изпълнението на химна воен­
нослужещите преминават пред трибуната в 
тържествен марш по реда, определен в Строе­
вия устав на въоръжените сили на Република 
България.
(12) Когато на тържеството за провеждане 
на военна клетва присъстват длъжностни лица, 
които са по-старши по звание от приемащия 
клетвата, строят се приема от най-старшия 
по звание.
Чл. 593. (1) При ниска температура и 
неблагоприятни атмосферни условия полага­
нето на военната клетва може да се извърши 
в помещения. Военните формирования се 
разпределят по помещенията след словото 
на командира (началника) на военното фор­
мирование. След завършването на военната 
клетва военните формирования отново се 
строяват за преминаване в тържествен марш.
(2) Всички военнослужещи, които по 
някакви причини не са положили в опреде­
ления ден военна клетва, полагат такава в 
следващите дни отделно в щаба на военното 
формирование пред командира (началника).
Чл. 594. (1) Клетвените списъци се под­
готвят предварително по определения от 
началника на отбраната образец.
(2) Клетвените списъци се съхраняват в 
щаба на военното формирование в специал­
на папка, прономеровани, прошнуровани и 
подпечатани с восъчен печат, след което еже­
годно се сдават в архива за вечно съхранение. 
Заверено копие се прилага към служебното 
дело на военнослужещите.
(3) Всички военнослужещи, положили во­
енна клетва, се отдават в заповед.